Ха5ын нэҺилиэгин «Сардаҥа” сынньалаҥ киинэ.
	 1940 сылларга Дьуукула учаастагар ааҕар балаҕан арыллыбыт, онно үөрэтэр учууталлар нэһилиэнньэни мунньан кинигэ, хаһыат ааҕан биэрэллэрэ.
	1973 сыллаахха  Сардана учаастактан Ха5ын нэһилиэгэр көһөрөн аҕалан туппуттара. Бу кэмнэргэ нэһилиэктэн элбэх киһи үлэлээбит. Ол курдук сэбиэдиссэйинэн бастакы сылларга Афанасий Афанасьевич Егоров үлэлээбит. Афанасий Егоров бэйэтэ ырыа айааччы,   кулууп дьиэтин үлэтэ күөстүү оргуйара. Улууска буолар нэһилиэктэр икки ардыларыгар буолар фестивалларга бириистээх миэстэни ылаллара. Ол кэмнэ баянынан үҥкүүлэр, ырыалар доҕуһуолланаллара, баяниһынан Докторов Егор Егорович сылдьара. Бу кэмҥэ ааҕар балаҕанҥа анал үрдүк үөрэхтээх библиотекарь Дмитриева Матрена Петровна, кэлин саха тылын учуутала үөрэхтээх Иванова  (Семенова) Матрена Егоровна үлэлээбиттэрэ.
  1976-1985сс библиотекарынан Григорьева София Петровна үлэлээбитэ. Бу кэмҥэ клубка анал культура үөрэхтээх специалистар үлэлии кэлбиттэрэ  Иванова Дария, специалиһынан хореограф идэлээх Гаврильева Анастасия Петровна үрдүк таһымнаахтык үлэлээбиттэрэ. Бу кэмнэргэ элбэх үҥкүү туруоруллубута. Кулууп дьиэтэ түүнҥү диэри уоттаах туран, баян, музыка тыаһа  дьону – сэргэни ыҥырара. Элбэх интэриэһинэй тэрээһиннэр буолбуттара, нэһилиэк ыччата көхтөөхтүк бары тэрээһиннэргэ кыттара. Оройуонна буолар фестивалларга Хаҕын нэһилиэгэ бастакы миэстэҕэ сылдьыбыттара.
     Бу кэннэ 1989- 1992 сылларга  сэбиэдиссэйинэн  Григорьев Константин Константинович, художественнай салайааччынан Алексеева Саргылана Игиановна үлэлээбиттэрэ. Бу кэмҥэ сайынҥы кэмҥэ отчуттарга агитбригаданан баран кэнсиэр туруораллара, Балаҕаччы, Кыргыдай нэһилиэктэринэн  гастролларга сылдьаллара. Драмколлектив тэриллэн үлэтин саҕалаан, араас куонкурстарга кыттан ситиһиилэммитэ.
...
	«Сардана” сынньалаҥ  киинигэр уһун кэмнэргэ дириэктэринэн  Докторова Альбина Николаевна үлэлээбитэ. Специалистарынан Еремеева Полина Ильинична, Докторова Анисия Егоровна, Григорьев Алексей Алексеевич  (Эрчим), Егоров Александр Иванович  үлэлии сылдьыбыттара. Библиотекарынан уһун кэмҥэ Михайлова Тамара Ивановна үлэлээбитэ. Тех улэһиттэринэн үлэлээбиттэрэ: охранниктарынан – Иванов Иван Михайлович, Семенова Елизавета Константиновна, уборщицанан – Алексеева Мария Тарасовна. Кулууп үлэтигэр бары актыыбынайдык кыттан үлэлээбиттэрэ. Бу кэмнэргэ  эдэр ыччат  түмсүүтэ улууска буолар тэрээһиннэргэ бастакы миэстэҕэ сылдьыбыттара. Альбина Николаевна тэрийиитинэн «Саһарҕа» дьахталлар ансаамбыллара тэриллэн үлэлээбитэ, улууска ырыа куонкурустарыгар дипломант үрдүк аатын ылбыттара. 
	Альбина Николаевна үлэлиир кэмнэригэр 2008 сыллаахха Өрөспүүбүлүкэтээҕи  “Үтүө дьыала”  программа чэрчитинэн, культурнай –спортивнай киин үлэҕэ киирбитэ. Кулууп иһинэн иистэнэн араас сценическай көстүүмнэр тигиллибиттэрэ. Иистэнньэҥнэринэн: Софронова Светлана Даниловна, Михайлова Тамара Ивановна, Докторова Альбина Николаевна сылдьыбыттара. 2002 сыл түмүгүнэн Альбина Николаевна салалтатынан кулууб үлэтэ улуус 500 нэһилиэнньэлээх дэриэбинэлэргэ бастакы миэстэни ылбыттара.
   2009 сыллаахха Альбина Николаевна бочуоттаах сынньаланҥа барбыта..Бу кэмнэргэ сыл аайы үлэһит уларыйа сылдьыбыта, ол курдук Петрова Сардана Николаевна, Гоголева Виктория Николаевна  кэлэн улэлээбиттэрэ.
	2012 сыллаахтан Степанова Айталина Ивановна директорынан үлэлиир, специалистарынан Григорьева Саргылана Васильевна,Слепцова Оксана Афанасьевна, 2015-2019 сс Васильева Мария Даниловна урдук таһымнаахтык улэлии сылдьаллар. Тех үлэһиттэринэн: охранниктарынан – Еремеева Евдокия Алексеевна, Еремеев Николай Алексеевич, Григорьев Тимофей Кириллович, техничкаларынан – Иннокентьева Матрена Иннокентьевна, Григорьева Марианна Сергеевна улэлии сылдьаллар. 2019 сылтан библиотекарынан эдэр үлэһит Софронов Ньургустан Валерьевич үлэлиир. Билигин кулууп үлэтэ нэһилиэк тэрилтэлэрин, түөлбэлэрин кытта ыкса ситимнээхтик үлэлиир. Улууска буолар тэрээһиннэргэ нэһилиэнньэ актыыбынайдык кыттар,”Туолбэ талаана “ улуустаа5ы нэьилиэктэр ыккардыларыгар буолар араас хайысхалаах фестивальга 2017,2018 сылларга бириистээх миэстэҕэ сылдьабыт. Өрөспүүбүлүкэтээҕи,улуустааҕы үҥкүү күрэхтэһиитигэр Мария Даниловна салайааччылаах бөлөхтөр бастакы миэстэни ылан кэлэннэр нэһилиэнньэ аатын ааттаталлар.

